Akuotuotoji pušis

Akuotuotoji pušis (Pinus aristata) – pušinių (Pinaceae) šeimos spygliuočių medžių rūšis, paplitusi vakarų JAV (Uoliniuose kalnuose – Kolorade, Naujojoje Meksikoje, Arizonoje).

Tai vidutinio aukščio medis, užaugantis iki 5-15 m aukščio, kamieno skersmuo siekia iki 1,5 m. Žievė pilkšvai ruda, stora, atplaišėjusi. Spygliai 2,5-4 cm ilgio, susitelkę po 5. Kankorėžiai kiaušiniškai cilindriški 5-10 cm ilgio ir 3-4 cm pločio (užsivėrę). Sėklos 5 mm ilgio, su 10-20 mm ilgio skristuku; išplatinamos vėjo, amerikinių riešutinių.

Auga kalnuose, 2500-3700 m aukštyje, šaltose ir sausose klimatinėse sąlygose. Dažnai suformuoja medžių ribą. Akuotuotoji pušis yra labai ilgaamžis medis. Atskiri individai išgyvena beveik iki 2500 metų. Visgi už akuotąją pušį ilgaamžiškesnė yra artima gajoji pušis (Pinus longaeva).

Dekoratyviniai augalai
Medžiai ir krūmai
Pušiniai